Kristofs fon Zīburgs cum Bušs
Kristofs fon Zīburgs cum Bušs (vācu: Christoph von Syburg zum Busch) bija Livonijas ordeņa brālis 16. gadsimtā un pēdējais Kandavas fogts. Dzimis diezgan ietekmīgā Vestfālenes ģimenē, Hāgenes pilsētas apkaimē. Kristofa brālēni, brāļi Georgs, Jaspers un Eberhards von Zīburgi cu Višlingeni arī darbojās Livonijas ordenī. No 1551. līdz 1556. gadam, iespējams, bija Cēsu pils pārvaldnieks (Hauskomtur). No 1557. līdz 1560. gadam - Kandavas fogts. Kritis Ērģemes kaujā.